**Opis predmetu zákazky**

**Názov predmetu zákazky:** „Prostriedky na dekontamináciu a sanáciu na mieste udalosti a/alebo v laboratóriu“

**Charakteristika predmetu zákazky:**

Predmetom zákazky sú dekontaminačné prostriedky a príslušenstvo na ich použitie, určené na sanačné práce pre zabránenie šírenia úniku nebezpečných látok a odstránenie alebo zmiernenie následkov úniku nebezpečných látok. Účelom použitia je rozklad, trvalé naviazanie alebo inhibícia toxických, priemyselných alebo laboratórnych chemikálii a rádiochemikálii. Položky č. 1 a 2 patria do kategórie špeciálneho vojenského materiálu, kde sa vyžaduje certifikácia NSN kódom NATO. Položka č. 3 predstavuje požiadavku na prípravky pre poskytnutie bezodkladnej prvej pomoci pri zasiahnutí kontaminujúcou látkou.

**Hlavný kód CPV:**

42924720-2 Dekontaminačné zariadenia

39830000-9 Čistiace výrobky

33696300-8 Chemické činidlá

24950000-8 Špecializované chemické výrobky

**Typ zmluvy a jej platnosť:** Kúpna zmluva a jej platnosť je stanovená do termínu splnenia predmetu zákazky.

**Lehota plnenia:** do 60 dní odo dňa nadobudnutia účinnosti kúpnej zmluvy.

**Miesto plnenia:**

* Kontrolné chemické laboratórium civilnej ochrany v Nitre,   
  Plynárenská 25, 949 01 Nitra;
* Kontrolné chemické laboratórium civilnej ochrany v Slovenskej Ľupči,   
  Príboj 559, 976 13 Slovenská Ľupča;
* Kontrolné chemické laboratórium civilnej ochrany v Jasove,   
  Ku kachličkárni 653/9, 044 23 Jasov.

**Podrobná špecifikácia predmetu zákazky:**

|  |  |
| --- | --- |
| **Položka č. 1** | **Dekontaminačné činidlá s odmorovacím, odmasťovacím a chelatačným účinkom pre použitie na techniku a priestor.** |
| **Celkové množstvo** | 60 kilogramov, t.j. v množstve 20 kg pre každé jedno pracovisko KCHL |
| **Popis balenia** | Objem samostatného balenia 1 kilogram (prášková alebo kvapalná látka).  Určené na prípravu pracovných roztokov. |
| **Špecifikácia** | Prípravok musí byť určený na odstránenie povrchovej a plošnej kontaminácie chemickými a rádioaktívnymi látkami.  Oblasť použitia - musí zahŕňať dekontamináciu priestorov, povrchov, detekčnej techniky, pracovného príslušenstva a vozidiel alebo podobnej techniky.  Spôsob aplikácie - prípravok musí byť možné aplikovať postrekom po príprave pracovného roztoku.  Spektrum účinnosti – prípravok alebo spektrum prípravkov musí zabezpečiť chemický rozklad kontaminantu, chelatačný účinok pre pohltenie ťažkých kovov vrátane rádioaktívnych prvkov, a účinok povrchovo aktívnych látok pre efektívny oplach z povrchov pri mokrej dekontaminácii.  Dekontaminačný účinok musí pôsobiť na nasledovné spektrum kontaminantov:   * toxické priemyselné chemikálie, agrochemikálie zo skupiny pesticídov a bojové chemické látky (napr. organické zlúčeniny kyseliny fosforečnej); * nepolárne látky a látky s vysokou afinitou k povrchom vrátane polycyklických aromatických uhľovodíkov, bifenylov a ich halogénderivátov; * anorganické soli ťažkých kovov vrátane rádioaktívnych látok.   Návrh riešenia musí pozostávať najviac zo štyroch druhov prípravkov podľa uvedeného spektra požadovaného účelu použitia a účinnosti prípravku, vrátane oplachového roztoku pre zmytie reakčných produktov dekontaminácie.  Požaduje sa certifikát účinnosti pre ochranu voči chemickým a rádioaktívnym látkam v zmysle certifikačného kódu NSN pre NATO. |

|  |  |
| --- | --- |
| **Položka č. 2** | **Príručné dekontaminačné činidlá určené na detekčné prístroje a osobné ochranné pracovné prostriedky.** |
| **Celkové množstvo** | 60 litrov, t.j. v množstve 20 litrov pre každé jedno pracovisko KCHL |
| **Popis balenia** | Objem samostatného balenia najviac do 1,5 litra kvapalnej látky.  Určené na priamu aplikáciu.  Balené vo forme ručného postrekovača alebo spreja. |
| **Špecifikácia** | Prípravok musí byť určený na odstránenie povrchovej kontaminácie na ručnej prenosnej detekčnej technike, na malých pracovných povrchoch a na osobných ochranných pracovných prostriedkoch.  Spektrum účinnosti – prípravok alebo spektrum prípravkov musí zabezpečiť chemický rozklad kontaminantu, chelatačný účinok pre pohltenie ťažkých kovov vrátane rádioaktívnych prvkov, a účinok povrchovo aktívnych látok pre efektívny oplach alebo utretie reakčných produktov dekontaminácie.  Dekontaminačný účinok musí pôsobiť na nasledovné spektrum kontaminantov:   * toxické priemyselné chemikálie, agrochemikálie zo skupiny pesticídov a bojové chemické látky (napr. organické zlúčeniny kyseliny fosforečnej); * nepolárne látky a látky s vysokou afinitou k povrchom vrátane polycyklických aromatických uhľovodíkov, bifenylov a ich halogénderivátov; * anorganické soli ťažkých kovov vrátane rádioaktívnych látok.   Návrh riešenia musí pozostávať najviac zo štyroch druhov prípravkov podľa uvedeného účelu použitia a spektra požadovanej účinnosti.  Požaduje sa certifikát účinnosti pre ochranu voči chemickým a rádioaktívnym látkam v zmysle certifikačného kódu NSN pre NATO. |

|  |  |
| --- | --- |
| **Položka č. 3** | **Dekontaminačné pomôcky pre poskytnutie prvej pomoci** |
| **Celkové množstvo** | 3 súpravy, t.j. 1 súprava pre každé jedno pracovisko KCHL |
| **Popis balenia** | Dekontaminačné prostriedky a pomôcky v malých baleniach určených pre osobnú výbavu personálu.  Môžu pozostávať z dekontaminačných činidiel v rôznych skupenstvách, formách balenia a aplikácie. |
| **Špecifikácia** | Prostriedky na dekontamináciu osôb v prípade zasiahnutia nebezpečnou látkou.  Jedna súprava osobných dekontaminačných prostriedkov pre poskytnutie prvej pomoci pozostáva z nasledovných prípravkov:   * 12 kusov utierky alebo utieracie rukavice na dekontamináciu povrchov alebo aj na telo, zložené z mikrovlákna s prídavkom dekontaminačných látok, určené na odstránenie kontaminácie spôsobenej chemickou alebo rádioaktívnou látkou; * 3 kusy príručný prostriedok na poskytnutie prvej pomoci pri zasiahnutí očí a očnej sliznice (očná sprcha) – minimálny objem 500 ml na 1 kus; * 12 kusov dekontaminačný roztok balený vo fľaške alebo v spreji s možnosťou aplikácie na pokožku – minimálny objem 250 ml na 1 kus.   Požaduje sa certifikát účinnosti pre ochranu voči chemickým a rádioaktívnym rizikám vrátane certifikačného kódu NSN pre NATO. |

|  |  |
| --- | --- |
| **Položka č. 4** | **Zásypové látky** |
| **Celkové množstvo** | 120 kg, t.j. v množstve 40 kg pre každé jedno pracovisko KCHL |
| **Popis balenia** | Hmotnosť jedného samostatného balenia 5 alebo 10 kilogramov.  Balenie musí byť vo forme vedra alebo nádoby so širokým hrdlom umožňujúcim aplikáciu pomocou lopatky.  Uzáver balenia musí byť opakovane uzatvárateľný, zabezpečujúci stabilitu a trvanlivosť zásypovej látky aj dlhodobo po prvotnom otvorení balenia (napr. ochranu proti vlhkosti, svetlu, vzdušnému kyslíku a pod. v závislosti od charakteru prípravku). |
| **Špecifikácia** | Prípravok vo forme jemne mletého prášku s vysokou absorpčnou a adsorpčnou kapacitou s veľkým povrchom (napr. jemne mletá kremelina, bentonit, zeolit, alebo špeciálne ílovité materiály).  Prípravok musí byť určený na zasypanie a sorpciu nebezpečných látok a ich chemický rozklad sorbentom alebo ďalšími zložkami prípravku.  Účinný na organické rozpúšťadlá, toxické látky, žieraviny, nepolárne látky olejové a voskové a polycyklické aromatické uhľovodíky.  Návrh riešenia musí pozostávať najviac z dvoch druhov zásypových prípravkov účinných pre uvedené typy kontaminantov. |

|  |  |
| --- | --- |
| **Položka č. 5** | **Dekontaminačné lepiace fólie** |
| **Celkové množstvo** | 3 balenia, t.j. v množstve 1 balenie pre každé jedno pracovisko KCHL |
| **Popis balenia** | Požaduje sa 20 fólií v jednom balení.  Rozmer jednej fólie/rohože 40x50 cm. |
| **Špecifikácia** | Lepiace fólie na princípe podlahovej dekontaminačnej rohože na odstránenie povrchovej kontaminácie najmä rádioaktívnymi látkami spôsobom suchej dekontaminácie.  Určený na použitie pri kontrole výstupu z kontaminovaného priestoru. |

**Ďalšie všeobecné požiadavky zo strany verejného obstarávateľa:**

* S tovarom požadujeme zabezpečiť aj tieto súvisiace služby:
  + dodanie tovaru do miesta dodania,
  + vyloženie tovaru v mieste dodania.
* Verejný obstarávateľ si vyhradzuje právo prevziať iba tovar funkčný, bez zjavných vád, dodaný v kompletnom stave a v požadovanom množstve. V opačnom prípade si vyhradzuje právo nepodpísať dodací list, neprebrať dodaný tovar a nezaplatiť cenu za neprebraný tovar.
* Tovar musí byť nový, nepoužívaný, zabalený v neporušených obaloch, nepoškodený.
* Tovar nesmie byť recyklovaný, repasovaný, renovovaný.

V celkovej cene za celý predmet zákazky musia byť započítané všetky náklady vrátane dopravných nákladov na miesto plnenia, balného, likvidácia obalov a cena musí byť konečná a nie je možné ju navyšovať o dodatočné náklady spojené s dodaním tovaru.